Christian Barnard
<s>Kristijan N. Barnard (; Beaufort West, 8.11. 1922 — Pafos, 2.9. 2001) je bio južnoafrički kardiohirurg koji je izveo prvu uspješnu transplantaciju srca.</s>

<s>Prva uspješna transplantacija srca 
Nakon prve uspješne transplantacije bubrega 1953, u SAD, Barnard je izveo prvu transplantaciju bubrega u Južnoafričkoj Republici u oktobru 1967.</s><s>Barnard je nekoliko godina eksperimentisao sa transplantacijama srca na životinjama.</s><s>Transplantirano srce je dobilo više od 50 pasa.</s><s>Zahvaljujući pomacima koje su napravili pioniri, među njima i Norman Šamvej, nekoliko hirurških timova je bilo u poziciji da pripremi prvu transplantaciju srca.</s><s>Bernard je imao pacijenta koji je bio spreman da se podvrgne proceduri, ali mu je bio potreban odgovarajući donor.</s>

<s>Izveo je prvu transplantaciju srca na svijetu 3.12. 1967, uz asistenciju svog brata Marijusa Bernarda, a operacija je trajala 9 sati i u njoj je učestvovalo 30 ljudi.</s><s>Pacijent je bio Luis Vaškanski, 54-godišnji prodavac, koji je bolovao od dijabetesa i neizlječive srčane bolesti.</s><s>Bernard je kasnije napisao: „Čovjeku koji umire nije teško donijeti tešku odluku jer zna da je na kraju.</s><s>Ako vas lav juri ka obali na kojoj su krokodili, vi ćete skočiti u vodu, uvjereni da imate šansu da preplivate na drugu stranu.“ Donor je bila mlada Deniz Darval, kojoj je mozak oštećen u nesreći 2.12. 1967, dok je prelazila ulicu u Kejptaunu.</s><s>Nakon što mu je njen otac dozvolio da iskoristi kćerkino srce, Bernard je izvršio transplantaciju.</s>

<s>Barnard je postao međunarodna zvijezda preko noći i bio proslavljen širom svijeta zbog svojih dostignuća te je uživao medijsku pažnju nakon operacije.</s><s>Nastavio je da vrši transplantacije srca.</s><s>Nakon transplantacije koja je izvršena 2.1. 1968. pacijent Filip Blajberg je proživio 19 mjeseci.</s><s>Doroti Fišer je dobila srce 1969, i postala prvi crni primalac.</s><s>Živjela je 12 godina i šest mjeseci nakon transplantacije.</s><s>Dirk van Zil koji je dobio srce 1971. je pacijent koji je najduže poživio sa novim mišićem, preko 23 godine.</s>

<s>Smrt 
Kristijan Barnard umro je septembra 2001, dok je bio na odmoru u Pafosu, na Kipru.</s><s>Prvi izvještaji su pokazivali da je umro od srčanog udara, ali je autopsija pokazala da je umro od ozbiljnog napada astme.</s>

<s>Izvori</s>

<s>Literatura</s>

<s></s>

<s>Biografije, Južna Afrika
Liječnici
Kardiologija</s>

